**DĖL STUDIJŲ RĖMIMO IŠ SAVIVALDYBĖS BIUDŽETO LĖŠŲ 2022 METŲ ATASKAITOS PATVIRTINIMO**

2023 m. sausio 26 d. Nr. T-24.

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir studijų rėmimo iš savivaldybės biudžeto lėšų tvarkos aprašo, patvirtinto Panevėžio rajono savivaldybės tarybos 2021 m. vasario 25 d. sprendimu Nr. T-47 „Dėl studijų rėmimo iš savivaldybės biudžeto lėšų tvarkos aprašo patvirtinimo“, 15 punktu, Panevėžio rajono savivaldybės taryba nusprendžia:

Patvirtinti studijų rėmimo iš savivaldybės biudžeto lėšų 2022 metų ataskaitą (pridedama).

Savivaldybės meras Povilas Žagunis

PATVIRTINTA

Panevėžio rajono savivaldybės tarybos

2023 m. sausio 26 d. sprendimu Nr. T-24

**STUDIJŲ RĖMIMO IŠ SAVIVALDYBĖS BIUDŽETO LĖŠŲ 2022 METŲ ATASKAITA**

Vadovaujantis studijų rėmimo iš savivaldybės biudžeto lėšų tvarkos aprašu, 2022 metais buvo vertinama 18 studentų prašymų – 5 Panevėžio seniūnijos gyventojų, 4 – Krekenavos seniūnijos, po 2 – Paįstrio, Vadoklių ir Velžio, po 1 Naujamiesčio, Karsakiškio ir Ramygalos seniūnijų.

2022 m. birželio 10 d. Panevėžio rajono savivaldybės administracijos direktoriaus įsakymu Nr. A-399 parama skirta 16 studentų:

1. pagal studijų rėmimo iš savivaldybės biudžeto lėšų tvarkos aprašo 12.1.2 papunktį (šeimoje yra 2 ir daugiau studentų ar mokinių) – 1 studentui 420 Eur;

2. pagal studijų rėmimo iš savivaldybės biudžeto lėšų tvarkos aprašo 12.1.2 papunktį (yra iš daugiavaikių šeimų (šeimoje 3 ir daugiau vaikų) arba 12.1.3 papunktį (šeimoje yra 2 ir daugiau studentų ar mokinių) – 5 studentams po 420 Eur;

3. pagal studijų rėmimo iš savivaldybės biudžeto lėšų tvarkos aprašo 12.1.4 papunktį (turi tik vieną iš tėvų, globėjų, vienas iš jų miręs arba tėvai išsituokę) – 5 studentams po 420 Eur;

4. pagal studijų rėmimo iš savivaldybės biudžeto lėšų tvarkos aprašo 12.3 papunktį (6 BSI, kai pažymių vidurkis 8,00–8,99 balo) – 4 studentams po 252 Eur;

5. pagal studijų rėmimo iš savivaldybės biudžeto lėšų tvarkos aprašo 12.4 papunktį (7 BSI, kai pažymių vidurkis 9,00–10,00 balų) – 1 studentui 294 Eur.

Parama neskirta 2 studentams pagal studijų rėmimo iš savivaldybės biudžeto lėšų tvarkos aprašo 11 punktą, nes jų šeimos pajamos, tenkančios vienam šeimos nariui per mėnesį, buvo didesnės nei Lietuvos Respublikos Vyriausybės patvirtinta minimali mėnesinė alga (MMA) – 2022 metais sudarė 533,65 Eur.

2022 metais savivaldybės biudžete buvo numatyta 10 000 Eur, skirta 5 922 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_